PMIndiaData/PMIndiaSum huggingface dataset:
আন্তর্জাতিক শ্রমসংস্হা (আইএলও)-এর ন্যূনতম বয়স সংক্রান্ত কনভেনশন ১৯৭৩ (১৩৮নম্বর) এবং সবথেকে খারাপ ধরনের শিশু শ্রম সংক্রান্ত কনভেনশন ১৯৯৯ (১৮২ নম্বর)-এরঅনুমোদনে কেন্দ্রীয় মন্ত্রিসভার সায়

প্রধানমন্ত্রীর শ্রী নরেন্দ্র মোদীর পৌরহিত্যে কেন্দ্রীয়মন্ত্রিসভার বৈঠকে শুক্রবার আন্তর্জাতিক শ্রম সংগঠনের দুটি মৌলিক কনভেনশনঅনুমোদনের বিষয়ে মঞ্জুরি দিয়েছে। এগুলি হল কর্মনিযুক্তির ন্যূনতম বয়স সম্পর্কে ন্যূনতমবয়স সংক্রান্ত কনভেনশন (১৩৮ নম্বর) এবং সবথেকে খারাপ ধরনেরশিশু শ্রম সংক্রান্ত কনভেনশন ১৯৯৯ (১৮২ নম্বর), সবথেকে বাজে ধরনের শিশু শ্রম-এরঅবলোপ সাধন ও নিষেধাজ্ঞা ইত্যাদি বিষয়ে অবিলম্বে ব্যবস্হা গ্রহনের উদ্দেশ্যে। ভারতহল ১৯১৯ সালে স্হাপিত আন্তর্জাতিক শ্রম সংগঠন (আইএলও)-এরপ্রতিষ্ঠাতা সদস্য দেশ। বর্তমানে আইএলও-এর সদস্য সংখ্যা ১৮৭। আইএলও-এর কর্মপন্হারপ্রধান অবলম্বন হল কনভেনশন আকারে শ্রম বিষয়ে আন্তর্জাতিক আদর্শ মান গড়ে তোলা এবংসুপারিশ করা। এ পর্যন্ত ভারত ৪৫টি কনভেনশন অনুমোদন করেছে যার মধ্যে ৪২টি বলবৎরয়েছে। এর মধ্যে ৪টি হল মৌলিক বা প্রধান কনভেনশন। ১৩৮ ও ১৮২ নম্বর কনভেনশনের অনুমোদন দেশ থেকে শিশু শ্রমের বিলোপেরলক্ষ্যে আরও একধাপ এগোনোর সামিল। বর্তমানে ১৩৮ নম্বর কনভেনশনটি ১৬৯টি দেশ দ্বারাঅনুমোদিত। আর ১৮২ কনভেনশনটিকে ১৮০টি দেশ অনুমোদন করেছে।
ধরিত্রী দিবসে প্রধানমন্ত্রীর বার্তা

ধরিত্রী দিবস উপলক্ষে প্রধানমন্ত্রী শ্রী নরেন্দ্র মোদীর বার্তা: “আজ ধরিত্রী দিবস। মাতা ধরিত্রীকে আমরা শ্রদ্ধা জানাই। বছরের পর বছর ধরে এই পৃথিবীতে নানা বৈচিত্র্যের সমাহার হয়েছে। আজ আবার আমরা পৃথিবীকে ভালোভাবে সুরক্ষিত করে স্থায়ী উন্নয়ন গড়ে তুলতে এবং জলবায়ু পরিবর্তন রুখতে আমাদের প্রতিশ্রুতির কথা স্মরণ করি।” /
অরুণ জেটলীর প্রথম প্রয়াণ দিবসে প্রধানমন্ত্রী তাঁকে স্মরণ করেছেন

প্রধানমন্ত্রী শ্রী নরেন্দ্র মোদী আজ অরুণ জেটলির প্রথম প্রয়াণ দিবসে তাঁকে স্মরণ করেছেন। এক ট্যুইট বার্তায় প্রধানমন্ত্রী বলেছেন, “ গত বছর, আজকের এই দিনেই আমরা অরুণ জেটলীকে হারিয়েছিলাম। আমি আমার বন্ধুর অভাব খুব অনুভব করি। অরুনজি সারা জীবন ধরে দেশের সেবা করেছিলেন। তাঁর কৌতুকবোধ, বুদ্ধিমত্তা, আইনের বিষয়ে জ্ঞান এবং চমৎকার স্বভাব চিরস্মরনীয় হয়ে থাকবে। “
কেন্দ্রীয় মন্ত্রীসভায় কৃষি রপ্তানি নীতি ২০১৮ অনুমোদিত

প্রধানমন্ত্রী শ্রী নরেন্দ্র মোদীর পৌরহিত্যে কেন্দ্রীয় মন্ত্রিসভার বৈঠকে ২০১৮ সালের কৃষি রপ্তানি নীতি অনুমোদিত হয়েছে। এছাড়া এই নীতিটি রূপায়ণের জন্য কেন্দ্রীয় স্তরে বাণিজ্য মন্ত্রককে নোডাল বিভাগ করে বিভিন্ন মন্ত্রক, বিভাগ এবং সংশ্লিষ্ট রাজ্য সরকারগুলির প্রতিনিধিদের নিয়ে একটি নজরদারি ব্যবস্হা গড়ে তোলার সিদ্ধান্ত অনুমোদন করা হয়। ২০২২ সালের মধ্যে কৃষকদের আয় দ্বিগুন করার লক্ষেই সরকার এই নীতি প্রণয়ন করেছে। দেশের কৃষি পণ্যের রপ্তানি দ্বিগুন করা এবং ভারতীয় কৃষক এবং কৃষিপণ্য সমূহকে আন্তর্জাতিক মূল্যশৃঙ্খল ব্যবস্হার সঙ্গে সংযুক্ত করার লক্ষেই সরকার এই ধরনের সার্বিক কৃষি রপ্তানি ঘোষনা করেছে। এই নীতি রূপায়নের মাধ্যমে ভারতীয় কৃষিক্ষেত্রে রপ্তানির সম্ভাবনাকে কাজে লাগানো এবং কৃষিক্ষেত্রে ভারতকে এক বিশ্বশক্তির পর্যায়ে নিয়ে যাওয়া এবং কৃষকদের আয় বাড়ানোই এই নীতির লক্ষ্য। ২০২২ সালের মধ্যে ভারতের কৃষিপণ্যের রপ্তানী এখনকার ৩০০০ কোটি ডলার থেকে বাড়িয়ে ৬০০০ কোটি ডলারে নিয়ে যাওয়া এবং আরও কয়েক বছরের মধ্যে এই পরিমানটিকে ২০০০০ কোটি ডলারে নিয়ে যাওয়ার লক্ষেই এই নীতি ঘোষিত হয়েছে। এছাড়া আমাদের দেশের রপ্তানিযোগ্য কৃষিপণ্যের বৈচিত্র্য বাড়ানো দেশজ, জৈব, চিরাচরিত এবং অচিরাচরিত কৃষি পণ্যের রপ্তানিকে উৎসাহিত করা। বাজারে প্রবেশাধিকার, রপ্তানির প্রতিবন্ধকতা মোকাবিলা করা এবং কৃষিপণ্যের পরিচ্ছন্নতা ও বিশুদ্ধতা বজায় রাখার লক্ষে এই নীতি অনুমোদন করা হয়েছে। অন্যদিকে কৃষিপণ্য রপ্তানির বিশ্ব বাজারে ভারতের অংশীদিরিত্ব দ্বিগুন করার লক্ষ্য পূরণ এই নীতির অন্যতম প্রধান উদ্দেশ্য। ভারতীয় কৃষকরা যাতে বিদেশের বাজারে কৃষিপণ্য রপ্তানীর সুযোগ পায়, নতুন এই নীতির লক্ষ্য তার মধ্যে অন্যতম। /
শহীদ ইমান হুসেনের স্মৃতিরক্ষা অনুষ্ঠানে প্রধানমন্ত্রী যোগ দেবেন

প্রধানমন্ত্রী শ্রী নরেন্দ্র মোদী আগামীকাল (শুক্রবার) ইন্দোরে দাউদি বোহরা সম্প্রদায় আয়োজিত শহীদ ইমাম হুসেনের স্মৃতিরক্ষা অনুষ্ঠান ‘আশহারা মুবারকা’-তে অংশ নেবেন। এই উপলক্ষে প্রধানমন্ত্রী এক জনসমাবেশে ভাষণ দেবেন। দাউদি রোহরা সম্প্রদায়ের আধ্যাত্মিক গুরু ডঃ সায়েদা মুফাদ্দাল সৈফুদ্দিন এবং মধ্যপ্রদেশের মুখ্যমন্ত্রী শ্রী শিবরাজ সিং চৌহানও ঐ সমাবেশে বক্তব্য রাখবেন।
কিগালি চুক্তিকে স্বাগতজানালেন প্রধানমন্ত্রী

প্রধানমন্ত্রী শ্রী নরেন্দ্রমোদি কিগালি চুক্তিকে স্বাগত জানিয়েছেন| জলবায়ু পরিবর্তনকারীহাইড্রোফ্লুরোকার্বনের(এইচ.এফ.সি.) ব্যবহার নিয়ন্ত্রণের জন্য লক্ষ্য নিয়েরোয়ান্ডার কিগালি-তে ভারত সহ ১৯৭টি দেশ এই চুক্তিতে স্বাক্ষর করেছে| প্রধানমন্ত্রী বলেছেন, “মন্ট্রিলপ্রটোকলে কিগালি চুক্তি এই সকালে এক ঐতিহাসিক অনুষ্ঠানে এসে পৌঁছেছে, যা আমাদেরগ্রহের ওপর এক দীর্ঘস্থায়ী প্রভাব ফেলবে| চুক্তিটি এই শতকের শেষেবিশ্বের তাপমাত্রা ০.৫ ডিগ্রি কমে আসবে এবং প্যারিসে যে লক্ষ্য স্থির করা হয়েছিলতা অর্জনে আমাদের সক্ষম করে তুলবে| ভারত সহ অন্যান্য দেশগুলি যেনমনীয়তা ও সহযোগিতা দেখিয়েছে তার ফলেই এই সুষ্ঠু, ন্যায়সঙ্গত ও উচ্চাভিলাষীএইচ.এফ.সি. চুক্তি সম্ভব হয়েছে| এটা ভারতের মত দেশগুলিকে কমকার্বন ফুটপ্রিন্ট-এর জন্য প্রযুক্তির উন্নয়ন ও অধিগম্যতার পদ্ধতি প্রদান করবে| এই গুরুতর বিষয়ে সবাইএকসঙ্গে এগিয়ে আসার জন্য আমি সমস্ত দেশগুলিকে অভিনন্দন জানাই| এটা এক সবুজ পৃথিবীতৈরিতে অবদান রাখবে|” A.D
বুদ্ধপূর্ণিমা উপলক্ষে দেশবাসীকে অভিনন্দন প্রধানমন্ত্রীর

বুদ্ধপূর্ণিমার পুণ্য মুহূর্তে দেশবাসীকে শুভেচ্ছা ও অভিনন্দনজানিয়েছেন প্রধানমন্ত্রী শ্রী নরেন্দ্র মোদী। এক বার্তায় তিনি বলেছেন : ‘ প্রত্যেককে জানাই বুদ্ধপূর্ণিমার অভিনন্দন। আজকের এই বিশেষ দিনটিতে আমরা স্মরণকরি গৌতম বুদ্ধের অনুসরণযোগ্য আদর্শকে। তাঁর মহান চিন্তাভাবনা পরবর্তীপ্রজন্মগুলিকে পথপ্রদর্শন করবে। ন্যায়, সহমর্মিতা ও সম্প্রীতির ভিত্তিতে এক সমাজ গড়ে তোলার কাজে গৌতম বুদ্ধইআমাদের অনুপ্রেরণা ’ । /…
দিল্লীর বিভিন্ন জায়গায় বর্তমান পরিস্হিতি পর্যালোচনা প্রধানমন্ত্রীর

প্রধানমন্ত্রী শ্রী নরেন্দ্র মোদী দিল্লীর বিভিন্ন জায়গায় বর্তমান পরিস্হিতি পর্যালোচনা করেছেন। প্রধানমন্ত্রী জানিয়েছেন, ‘দিল্লীর বিভিন্ন জায়গার বর্তমান পরিস্হিতি খতিয়ে দেখা হয়েছে। পুলিশ ও অন্যান্য সংস্হাগুলি সেখানে শান্তি ও স্বাভাবিক পরিস্হিতি সুনিশ্চিত করতে কাজ করে চলেছেন।’ প্রধানমন্ত্রী বলেন, ‘শান্তি ও সম্প্রীতি আমাদের নৈতিকতার মূল আদর্শ। আমি দিল্লীর ভাই-বোনেদের সর্বদাই শান্তি ও সৌভ্রাতৃত্ব বজায় রাখার আহ্বান জানাই। যত দ্রুত সম্ভব শান্ত ও স্বাভাবিক পরিবেশ ফিরিয়ে আনা অত্যন্ত জরুরি।’
ব্রাজিল সফরের মাধ্যমে ভারত-ব্রাজিল কৌশলগত অংশীদারিত্বের সম্পর্ক নিবিড় করার সুযোগ হবে : প্রধানমন্ত্রী

প্রধানমন্ত্রী শ্রী নরেন্দ্র মোদী ব্রাজিলে ১৩ ও ১৪ই নভেম্বর ব্রিক্‌স শীর্ষ সম্মেলনে অংশগ্রহণ করবেন। সম্মেলনের এবারের মূল ভাবনা ‘উদ্ভাবনী ভবিষ্যতের জন্য আর্থিক বিকাশ’। প্রধানমন্ত্রী এক বার্তায় বলেন, “বিভিন্ন ক্ষেত্রে আরও সহযোগিতার লক্ষ্যে ব্রিক্‌স নেতৃবৃন্দের সঙ্গে আলোচনার জন্য অপেক্ষা করছি। এই সম্মেলনের ফাঁকে আমি ব্রিক্‌স বাণিজ্য ফোরামে বক্তব্য রাখব এবং ব্রিক্‌স বাণিজ্য পর্ষদ, নিউ ডেভেলপমেন্ট ব্যাঙ্কের বিষয়ে মতবিনিময় করব। ব্রিক্‌স গোষ্ঠীভুক্ত দেশগুলির সঙ্গে অর্থনৈতিক যোগসূত্র বৃদ্ধি গুরুত্বপূর্ণ। আমার এবারের ব্রাজিল সফরের সময় ব্রাজিলের রাষ্ট্রপতির সঙ্গে যে বৈঠক হবে তাতে ভারত-ব্রাজিল কৌশলগত অংশীদারিত্ব আরও নিবিড় করার সুযোগ তৈরি হবে। ব্যবসা-বাণিজ্য, প্রতিরক্ষা, কৃষি এবং বিদ্যুৎ ক্ষেত্রের মতো বিভিন্ন ক্ষেত্রে প্রচুর সুযোগ রয়েছে।” /
ভাদোদরা বিমানবন্দরের নতুন টার্মিনাল ভবনের উদ্বোধন করলেন প্রধানমন্ত্রী; সামাজিক অধিকারিতা শিবিরে সহায়ক সাজসরঞ্জাম তুলে দিলেন দিব্যাঙ্গদের হাতে

শনিবার গুজরাটের ভাদোদরা বিমানবন্দরের নতুন করেগড়ে তোলা টার্মিনাল ভবনটির উদ্বোধন করলেন প্রধানমন্ত্রী শ্রী নরেন্দ্র মোদী।অনুষ্ঠানে ভাষণ প্রসঙ্গে দেশের পর্যটনের প্রসারে তথা অর্থনীতির বিকাশে আকাশপথেযোগাযোগের গুরুত্বের বিষয়টি তুলে ধরেন তিনি। প্রধানমন্ত্রী বলেন, এই লক্ষ্যেকেন্দ্রীয় সরকার এক বিশেষ পরিবহণ নীতির সূচনা করেছে যার মাধ্যমে পর্যটন ওঅর্থনীতির ভবিষ্যৎ পন্থা স্থির করা সম্ভব হবে। তিনি বলেন, কোচির পরেই ভাদোদরা হলবর্তমানে দেশের দ্বিতীয় পরিবেশ-বান্ধব বিমানবন্দর। দিব্যাঙ্গদের সহায়ক সাজসরঞ্জাম বিতরণ অনুষ্ঠানেশ্রী মোদী বলেন, পরিকাঠামো সৃষ্টির সময় দিব্যাঙ্গদের প্রয়োজন ও চাহিদার বিষয়টিঅবশ্যই মনে রাখতে হবে। দিব্যাঙ্গদের কল্যাণে গৃহীত কর্মসূচিগুলিকে সর্বোচ্চঅগ্রাধিকার দিচ্ছে কেন্দ্রীয় সরকার। এর সুফল যাতে দিব্যাঙ্গদের কাছে সঠিকভাবেপৌঁছে দেওয়া যায় সেই বিষয়টিও নিশ্চিত করতে হবে আমাদের। প্রধানমন্ত্রী বলেন, দলিতসহ প্রান্তিক মানুষদের জন্য উদ্যোগ গ্রহণের বিষয়টি রয়েছে কেন্দ্রীয় সরকারেরবর্তমান কর্মপরিকল্পনার কেন্দ্রবিন্দুতে। দারিদ্র্য, অশিক্ষা এবং অপ্রতুলস্বাস্থ্যপরিচর্যার মতো সমস্যাগুলির সমাধানে উন্নয়নকে মূল হাতিয়ার বলে বর্ণনা করেনপ্রধানমন্ত্রী।
২০২০-র জাতীয় ক্রীড়া ও দুঃসাহসিকতার পুরস্কার প্রাপকদের প্রধানমন্ত্রীর অভিনন্দন

প্রধানমন্ত্রী শ্রী নরেন্দ্র মোদী আজ ২০২০ সালের জাতীয় ক্রীড়া ও দুঃসাহসিকতার পুরস্কারপ্রাপকদের অভিনন্দন জানিয়েছেন। প্রধানমন্ত্রী বলেছেন, “২০২০ সালের জাতীয় ক্রীড়া ও দুঃসাহসিকতার পুরস্কার যাঁদের দেওয়া হল সেই সব প্রতিভাবান খেলোয়াড়দের অভিনন্দন! এই সব ক্রীড়াবিদদের থেকে অনেক কিছু শেখার আছে। তাঁদের সাফল্য আগামী দিনের খেলোয়াড়দের অনুপ্রাণিত করবে। পুরস্কার বিজেতাদের ভবিষ্যতে সাফল্য কামনা করি।“
প্রবীণ সিপিআই নেতা গুরুদাস দাশগুপ্তের প্রয়াণে প্রধানমন্ত্রীর শোক প্রকাশ

প্রধানমন্ত্রী শ্রী নরেন্দ্র মোদী প্রবীণ সিপিআই নেতা গুরুদাস দাশগুপ্তের প্রয়াণে গভীর শোক প্রকাশ করেছেন। এক শোক বার্তায় প্রধানমন্ত্রী বলেছেন, “শ্রী গুরুদাস দাশগুপ্ত ছিলেন তাঁর আদর্শের প্রতি সর্বদাই অঙ্গীকারবদ্ধ এবং স্পষ্ট বক্তা। সংসদে বিভিন্ন বিষয়ে তাঁর জোড়ালো বক্তব্য শোনা গেছে এবং সমস্ত রাজনৈতিক মহলে তাঁর বিদগ্ধ মতামত প্রশংসিত হয়েছে। তাঁর প্রয়াণে আমি শোকাহত, তাঁর আত্মার শান্তি কামনা করি”।
প্রধানমন্ত্রীর কলকাতায়, পোর্ট ট্রাস্টের সার্ধশতবর্ষের অনুষ্ঠানে যোগদান; রবীন্দ্র সেতুর আলো ও শব্দ প্রক্ষেপনের সুচনা

প্রধানমন্ত্রী শ্রী নরেন্দ্র মোদী কলকাতায় আজ কলকাতা পোর্ট ট্রাস্টের সার্ধ শতবর্ষ উদযাপনের অনুষ্ঠানে যোগ দেন। এই অনুষ্ঠানে তিনি রবীন্দ্র সেতুর (হাওড়া ব্রীজ)আলো ও শব্দ প্রক্ষেপনের সূচনা করেন। আলোকের এই ঝর্নাধারার উদ্বোধন করে তিনি সাংস্কৃতিক অনুষ্ঠানটি দেখেন। অনুষ্ঠানে পশ্চিমবঙ্গের রাজ্যপাল শ্রী জগদীপ ধনখড়, মুখ্যমন্ত্রী মমতা ব্যানার্জি সহ বিশিষ্ট ব্যক্তিবর্গ উপস্থিত ছিলেন। রবীন্দ্র সেতুর নতুন এই আলোকসজ্জায় ৬৫০টি বিদ্যুৎ সাশ্রয়ী এলইডি ও স্পটলাইট ব্যবহার করা হয়েছে। এই উদ্যোগে নানা বর্ণের আলোর সঙ্গে সঙ্গীতের ছন্দের যথাযথ মিশ্রণ ঘটানো হয়েছে। প্রযুক্তির এই অনন্য নিদর্শনটি আলোকসজ্জায় আরো নয়নাভিরাম হয়ে উঠেছে। এই শো-টি পর্যটক ও স্থানীয় মানুষদের আরো আকৃষ্ট করবে। রবীন্দ্র সেতু ১৯৪৩ সালে সর্বসাধারণের ব্যবহারের জন্য উন্মুক্ত করে দেওয়া হয়। গতবছর এই সেতুর ৭৫ বছর পূর্তি হয়। প্রযুক্তির এই অনন্য নিদর্শনে কোন নাট ও বোল্ট নেই। কাঠামোটি রিভেটিং-এর মাধ্যমে গড়ে তোলা হয়েছে। এটি নির্মাণে ২৬,৫০০ টন স্টিল লেগেছিল, যার মধ্যে ২৩,০০০ টন হাই-টেন্সাইল অ্যালয় ষ্টীল ছিল।
প্রধানমন্ত্রী কোভিড-১৯-এ সংক্রমিত বারাক ওবামার দ্রুত আরোগ্য কামনা করেছেন

নতুনদিল্লি, ১৪ই মার্চ, ২০২২ প্রধানমন্ত্রী শ্রী নরেন্দ্র মোদী কোভিড-১৯-এ সংক্রমিত প্রাক্তন মার্কিন রাষ্ট্রপতি মিঃ বারাক ওবামার দ্রুত আরোগ্য কামনা করেছেন। প্রাক্তন মার্কিন রাষ্ট্রপতি মিঃ ওবামার এক ট্যুইট বার্তার জবাবে প্রধানমন্ত্রী বলেছেন; “@BarackObama আপনি দ্রুত কোভিড-১৯-এর সংক্রমণ থেকে আরোগ্য লাভ করুন এবং আপনার পরিবারের সকলের সুস্বাস্থ্য বজায় থাকুক ও কল্যাণ হোক, আমি সেই কামনা করি”। /
সাইবার নিরাপত্তা ক্ষেত্রে ভারতের সহযোগিতা চুক্তি মালয়েশিয়া, সিঙ্গাপুর ও জাপানের সঙ্গে

সাইবার নিরাপত্তা ক্ষেত্রে সহযোগিতা প্রসারের লক্ষ্যে মালয়েশিয়া, সিঙ্গাপুর ও জাপানের সঙ্গে ভারতর স্বাক্ষরিত মউ বা বিভিন্ন চুক্তি সম্পর্কে আজ বিশদভাবে আলোচনা হয় কেন্দ্রীয় মন্ত্রিসভার বৈঠকে। প্রধানমন্ত্রী শ্রী নরেন্দ্র মোদীকে অবহিত করা হয় ঐ চুক্তিগুলির খুঁটিনাটি বিষয়ে। সাইবার নিরাপত্তা ক্ষেত্রে ভারত ও মালয়েশিয়ার মধ্যে মউটি স্বাক্ষরিত হয় ভারতের প্রধানমন্ত্রীর মালয়েশিয়া সফরকালে। ২০১৫-র ২৩ নভেম্বর মউ সম্পাদিত হয় কুয়ালালামপুরে। সিঙ্গাপুরের সঙ্গে সাইবার নিরাপত্তা সংক্রান্ত চুক্তিটি স্বাক্ষরিত হয় ২৪ নভেম্বর, ২০১৫ তারিখে। ভারতের প্রধানমন্ত্রীর সিঙ্গাপুর সফরকালে এই চুক্তিটি সম্পাদন করা হয়। সাইবার নিরাপত্তা ক্ষেত্রে সহযোগিতা প্রসারের লক্ষ্যে ভারত ও জাপান চুক্তিবদ্ধ হয় ২০১৫ সালের ৭ ডিসেম্বর কূটনৈতিক পর্যায়ে বিনিময়ের মাধ্যমে। পরে, দু’পক্ষ এই চুক্তি সম্পাদনের কাজ সম্পূর্ণ করে ২০১৫-র ২২ ডিসেম্বর। মালয়েশিয়া, সিঙ্গাপুর ও জাপানের সঙ্গে ভারতের সাইবার নিরাপত্তা সম্পর্কিত এই চুক্তি সম্পাদনের ফলে সংশ্লিষ্ট দেশগুলির সাইবার নিরাপত্তা সংক্রান্ত ঘটনা সম্পর্কে সম্যক জ্ঞান, অভিজ্ঞতা, প্রস্তাব গ্রহণ ও প্রতিরোধের ক্ষেত্রে ঘনিষ্ঠ সহযোগিতার বাতাবরণ গড়ে তোলা সম্ভব হবে বলে আশা করা হচ্ছে। /
ফরাসী প্রেসিডেন্ট ফ্রাঁসোয়া ওলাঁদ’কে স্বাগত জানালেন প্রধানমন্ত্রী

ফ্রান্সের প্রেসিডেন্ট মিঃ ফ্রাঁসোয়া ওলাঁদ আজ ভারতে এসে পৌঁছলে তাঁকে সাদর অভ্যর্থনা জানান প্রধানমন্ত্রী শ্রী নরেন্দ্র মোদী। প্রেসিডেন্ট ওলাঁদ-এর সঙ্গে চণ্ডীগড় ও দিল্লিতে আলোচনায় মিলিত হবেন প্রধানমন্ত্রী। পরে এক ট্যুইট বার্তায় প্রধানমন্ত্রী বলেছেন, ‘ফ্রান্সের প্রেসিডেন্ট ফ্রাঁসোয়া ওলাঁদ’কে আন্তরিকভাবে স্বাগত জানাই। সাধারণতন্ত্র দিবস উদযাপনের মূহুর্তে তাঁকে প্রধান অতিথি রূপে পেয়ে আমরা আনন্দিত ও সম্মানিত। প্রেসিডেন্ট ফ্রাঁসোয়া ওলাঁদ-এর সঙ্গে আমি চন্ডীগড় ও দিল্লিতে আলোচনায় মিলিত হবো। এর আগে আমাদের মধ্যে কথাবার্তায় যে সমস্ত বিষয় উঠে এসেছে সে প্রসঙ্গেও মত বিনিময় করব আমরা”।
পবিত্র রমজান মাসের শুরুতেই জনগণকে শুভেচ্ছা প্রধানমন্ত্রীর

নতুন দিল্লি, ২ এপ্রিল, ২০২২ প্রধানমন্ত্রী শ্রী নরেন্দ্র মোদী পবিত্র রমজান মাসের শুরুতেই জনগণকে শুভেচ্ছা জানিয়েছেন। এক ট্যুইটে প্রধানমন্ত্রী বলেছেন,"পবিত্র রমজান মাসের শুরুতেই শুভেচ্ছা। পবিত্র এই রমজান মাস দরিদ্র মানুষের সেবায় সকলকে অনুপ্রাণিত করুক। পবিত্র এই মাসটি সমাজে শান্তি, সম্প্রীতি ও করুণার ভাবনার প্রসার ঘটাক।" /
প্রধান প্রধান বন্দর কর্তৃপক্ষ আইন, ১৯৬৩’র পরিবর্তেপ্রধান প্রধান বন্দর কর্তৃপক্ষ বিল, ২০১৬ অনুমোদিত কেন্দ্রীয় মন্ত্রিসভার বৈঠকে

প্রধান প্রধান বন্দর কর্তৃপক্ষ আইন, ১৯৬৩’র পরিবর্তনের উদ্দেশ্যে প্রধানপ্রধান বন্দর কর্তৃপক্ষ বিল, ২০১৬ পেশ করার বিষয়টি বুধবার অনুমোদিত হলপ্রধানমন্ত্রী শ্রী নরেন্দ্র মোদীর নেতৃত্বে অনুষ্ঠিত কেন্দ্রীয় মন্ত্রিসভারবৈঠকে। এর ফলে, আরও বেশি দক্ষতার সঙ্গে কাজ করার ক্ষেত্রে ক্ষমতায়ন ঘটবে প্রধানপ্রধান বন্দরগুলির। একইসঙ্গে সিদ্ধান্ত গ্রহণের ক্ষেত্রেও পূর্ণ স্বাধীনতা থাকবেবিভিন্ন বন্দর কর্তৃপক্ষের। এজন্য ঐ বন্দরগুলির প্রাতিষ্ঠানিক কাঠামোরও আধুনিকীকরণঘটবে। বন্দর পরিকাঠামোর প্রসার এবং ব্যবসা-বাণিজ্যের সুযোগ-সুবিধার বাস্তবায়নেসিদ্ধান্ত গ্রহণের বিষয়টির বিকেন্দ্রীকরণের কথা বলা হয়েছে প্রস্তাবিত বিলে। শুধুতাই নয়, বন্দর প্রশাসন ও পরিচালন ক্ষেত্রেও যথেষ্ট উন্নতি ঘটবে বলে প্রস্তাবিতবিলটিতে আশা প্রকাশ করা হয়েছে।
পুরুষদের টেনিস ডাবলস্‌ বিভাগে স্বর্ণ পদক জয়ী রোহন বোপান্না এবং দিভিজ শারণ’কে অভিনন্দন প্রধানমন্ত্রীর

প্রধানমন্ত্রী শ্রী নরেন্দ্র মোদী ইন্দোনেশিয়ায় জাকার্তা – পালেমব্যাঙ্গে অনুষ্ঠিত অষ্টদশ এশিয়ান গেমস্‌-এ পুরুষদের টেনিসে ডাবলস্‌ বিভাগে স্বর্ণ পদক জয়ী রোহন বোপান্না এবং দিভিজ শারণ’কে অভিনন্দন জানিয়েছেন। প্রধানমন্ত্রী বলেছেন, “রোহন বোপান্না ও দিভিজ শারণ যখন একসঙ্গে খেলে, তখন তাঁদের থেকে অসাধারণ টেনিস আশা করা হয়। পুরুষদের ডাবলস্‌ বিভাগে স্বর্ণ পদকের জন্য তাঁরাই যোগ্য ছিলেন। এই দুই খেলোয়াড়কে অনেক অভিনন্দন জানাই”।
জাপানের টোকিও-তে ভারতীয় সম্প্রদায়ের সঙ্গে প্রধানমন্ত্রীর আলাপচারিতা

প্রধানমন্ত্রী শ্রী নরেন্দ্র মোদী আজ টোকিও-তে ভারতীয় সম্প্রদায়ের সঙ্গে এক আলাপচারিতায় অংশ নেন। প্রধানমন্ত্রী তাঁর ভাষণে ভারত-জাপান অংশীদারিত্বপূর্ণ সম্পর্কের বিভিন্ন দিক তুলে ধরেন। প্রধানমন্ত্রী তাঁকে উষ্ণ অভ্যর্থনা জানানোর জন্য জাপানের প্রধানমন্ত্রী শিনজো আবে এবং জাপানবাসীকে ধন্যবাদ জানান। প্রবাসী ভারতীয়দের তিনি দীপাবলীর অগ্রিম শুভেচ্ছা জানান। ভারতীয় সম্প্রদায়কে জাপানে ভারতের দূত বলে উল্লেখ করে শ্রী মোদী তাঁদের কাছে দেশের সঙ্গে সাংস্কৃতিক সম্পর্ক বজায় রাখার জন্য বিনিয়োগের আহ্বান জানান। প্রধানমন্ত্রী গত চার বছরে সরকারের বিভিন্ন সাফল্যের উল্লেখ করে বলেন, ভারত আন্তর্জাতিক স্তরে বিভিন্ন দিকে বিশেষ উল্লেখযোগ্য ভূমিকা নিয়েছে। অর্থনৈতিক ক্ষেত্রে জন ধন যোজনা, মোবাইল ও আধার – এই তিন পদক্ষেপ এবং ডিজিটাল লেনদেন মডেল সারা বিশ্বের প্রশংসা পেয়েছে। প্রধানমন্ত্রী ভারতে বিশেষভাবে সফল মহাকাশ গবেষণার উল্লেখ করেন এবং ভারতে তৈরি রোবোটিক পরিকাঠামোর কথাও উল্লেখ করেন। তিনি বলেন ‘মেক ইন ইন্ডিয়া’ কর্মসূচি ইলেক্ট্রনিক ও অটোমোবাইল সামগ্রী তৈরির ক্ষেত্রে ভারতকে আন্তর্জাতিক হাবে পরিণত করেছে। প্রধানমন্ত্রী নতুন ভারত গঠনে জাপানের অবদানের ওপর জোর দেন। ভারত ও জাপান সম্পর্কের উন্নয়নে অবিরাম কাজ করার জন্য তিনি ভারতীয় জনগণের প্রতি আহ্বান জানান। উল্লেখ্য, দু’দিনের সফরে প্রধানমন্ত্রী শ্রী নরেন্দ্র মোদী এখন জাপানে।
ন্যাবার্ড আইন ১৯৮১ – এর সংশোধন প্রস্তাব অনুমোদিত কেন্দ্রীয় মন্ত্রিসভার বৈঠকে

জাতীয় কৃষি ও পল্লী উন্নয়ন ব্যাঙ্ক আইন, ১৯৮১’র সংশোধন প্রস্তাবে বুধবারঅনুমোদন দিল কেন্দ্রীয় মন্ত্রিসভা। প্রধানমন্ত্রী শ্রী নরেন্দ্র মোদীর নেতৃত্বে এদিন অনুষ্ঠিত হয় মন্ত্রিসভার বৈঠকটি। সংশোধন প্রস্তাবে সরকারকে ক্ষমতা দেওয়া হয়েছে ন্যাবার্ডের অনুমোদিত ৫ হাজারকোটি টাকার অনুমোদিত তহবিলকে ৩০ হাজার কোটি টাকায় উন্নীত করা এবং প্রয়োজনবোধেভারতীয় শীর্ষ ব্যাঙ্কের সঙ্গে আলোচনা ও পরামর্শক্রমে তা ৩০ হাজার কোটি টাকারও বেশিমাত্রায় নিয়ে যাওয়ার। ভারতীয় শীর্ষ ব্যাঙ্কের ০.৪ শতাংশ ইক্যুইটি ন্যাবার্ডের অনুকূলেহস্তান্তরের প্রস্তাবেও একইসঙ্গে সম্মতি দেওয়া হয় মন্ত্রিসভার এদিনের বৈঠকে। এইইক্যুইটির মূল্য বর্তমানে ২০ কোটি টাকার মতো। ন্যাবার্ডের অনুমোদিত তহবিল বৃদ্ধি পাওয়ার ফলে ঐ সংস্থার প্রতিশ্রুতকাজগুলি শুরু করা যাবে। দীর্ঘমেয়াদী সেচ তহবিলের কাজও এর ফলে ত্বরান্বিত হবে বলেআশা করা যায়। এছাড়াও, সমবায় ব্যাঙ্কগুলিকে ঋণ দেওয়ার কাজেও বিশেষ সুবিধা হবেন্যাবার্ডের। আবার ন্যাবার্ডের বাণিজ্যিক কাজকর্মের প্রসারেও বিশেষ উৎসাহ যোগাবেএই সংশোধন প্রচেষ্টা ।
দিল্লি-মুম্বাই শিল্প করিডর প্রকল্পরূপায়ণ ট্রাস্ট ফান্ডের কার্যকালের মেয়াদ বৃদ্ধির প্রস্তাবে অনুমোদন কেন্দ্রীয়মন্ত্রিসভার

দিল্লি-মুম্বাই শিল্প করিডর প্রকল্প রূপায়ণ ট্রাস্ট ফান্ড-এর মেয়াদেরসম্প্রসারণ এবং তা জাতীয় শিল্প করিডর উন্নয়ন ও রূপায়ণ ট্রাস্ট রূপে চিহ্নিত করারপ্রস্তাব দুটি বুধবার অনুমোদিত হল প্রধানমন্ত্রী শ্রী নরেন্দ্র মোদীর নেতৃত্বেঅনুষ্ঠিত কেন্দ্রীয় মন্ত্রিসভার বৈঠকে। শিল্প করিডর গড়ে তোলার কাজে বিশেষ জোর দিতেএই অনুমোদনদানের সিদ্ধান্ত নেওয়া হয়। এর ফলে, তহবিল খরচের সময়সীমা ৩১ মার্চ, ২০২২সাল পর্যন্ত বৃদ্ধি পেল। করিডর গড়ে তোলার কাজে ইতিমধ্যেই মঞ্জুরিকৃত অর্থ খরচ করাছাড়াও ১,৫৮৪ কোটি টাকার অতিরিক্ত ব্যয় বরাদ্দেরও সদ্ব্যবহার সম্ভব হবে বর্ধিতসময়সীমার মধ্যে। বর্তমানে এই পাঁচটি শিল্প করিডরের আওতায় রয়েছে পাঞ্জাব, হরিয়ানা,উত্তরপ্রদেশ, উত্তরাখণ্ড, বিহার, ঝাড়খণ্ড, পশ্চিমবঙ্গ, মধ্যপ্রদেশ, রাজস্থান,গুজরাট, মহারাষ্ট্র, কর্ণাটক, অন্ধ্রপ্রদেশ ও তামিলনাড়ু। যে শিল্প করিডরগুলির কাজবর্তমানে চলছে এবং তা রূপায়ণের ক্ষেত্রে উল্লেখযোগ্য অগ্রগতিও লক্ষ্য করা গেছে তারমধ্যে রয়েছে – দিল্লি-মুম্বাই শিল্প করিডর (ডিএমআইসি), চেন্নাই-বেঙ্গালুরু শিল্পকরিডর (সিবিআইসি), বেঙ্গালুরু-মুম্বাই অর্থনৈতিক করিডর (বিএমইসি), অমৃতসর-কলকাতাশিল্প করিডর (একেআইসি) এবং ভাইজ্যাগ-চেন্নাই শিল্প করিডর (ভিসিআইসি)। /
আচার্যকৃপালনির জন্মবার্ষিকীতে শ্রদ্ধা নিবেদন প্রধানমন্ত্রীর

আচার্যকৃপালনির জন্মবার্ষিকীতে তঁর স্মৃতির উদ্দেশে শ্রদ্ধা নিবেদন করলেন প্রধানমন্ত্রীশ্রী নরেন্দ্র মোদী। এক বার্তায়প্রধানমন্ত্রী বলেছেন : “দরিদ্র ও প্রান্তিক মানুষদের কল্যাণে কাজ করে গেছেনআচার্য কৃপালনি । তাঁর ব্যক্তিত্ব ছিল অনুপ্রেরণামূলক। তাঁর জন্মবার্ষিকীতে তাঁকে শ্রদ্ধারসঙ্গেই স্মরণ করি আমরা” । …
আচার্য বিনোবা ভাবের জন্ম বার্ষিকীতে তাঁকে স্মরণ প্রধানমন্ত্রীর

নয়াদিল্লি, ১১ সেপ্টেম্বর, ২০২২ প্রধানমন্ত্রী শ্রী নরেন্দ্র মোদী আচার্য বিনোবা ভাবের জন্ম জয়ন্তীতে তাঁর প্রতি শ্রদ্ধা জানিয়েছেন। এক ট্যুইট বার্তায় প্রধানমন্ত্রী বলেন, “আচার্য বিনোবা ভাবেকে তাঁর জন্মজয়ন্তীতে স্মরণ করছি। গান্ধীবাদী ব্যক্তিত্ব ছিলেন তিনি। সামাজিক ক্ষমতায়নের জন্য তিনি কাজ করেছেন। ‘জয় জগৎ’ শ্লোগান দেন তিনি। আমরা তাঁর নীতিতে উদ্বুদ্ধ এবং দেশ গঠনের জন্য তাঁর স্বপ্ন বাস্তবায়িত করতে প্রতিশ্রুতিবদ্ধ”।
মণিপুরের নতুন মুখ্যমন্ত্রী শ্রী এন বীরেন সিং-কে অভিনন্দন প্রধানমন্ত্রীর

মণিপুরের মুখ্যমন্ত্রী পদে শ্রী এন বীরেন সিংশপথ গ্রহণ করায় তাঁকে অভিনন্দন জানিয়েছেন প্রধানমন্ত্রী শ্রী নরেন্দ্র মোদী। প্রধানমন্ত্রীতাঁর অভিনন্দন বার্তায় বলেছেন, “শ্রী এন বীরেন সিং সহ অন্যান্যরা শপথ গ্রহণ করায়তাঁদের আমার অভিনন্দন। মণিপুরের বিকাশে এই মন্ত্রিসভা যে নিরলসভাবে চেষ্টা চালিয়েযাবেন সে ব্যাপারে আমি নিশ্চিত।” /
সংবাদপত্র তথা সংবাদমাধ্যমের স্বাধীনতার প্রতি দায়বদ্ধতার কথা স্মরণ করলেন প্রধানমন্ত্রী শ্রী নরেন্দ্র মোদী

বিশ্ব পর্যায়েসংবাদপত্র তথা সংবাদমাধ্যমের স্বাধীনতা দিবস উপলক্ষে সংবাদপত্র ও সংবাদমাধ্যমেরস্বাধীনতার প্রতি দায়বদ্ধতার কথা দৃঢ়তার সঙ্গে পুনর্ব্যক্ত করেছেন প্রধানমন্ত্রীশ্রী নরেন্দ্র মোদী। এই উপলক্ষে আজ এক বার্তায় তিনি বলেছেন : “ আন্তর্জাতিক পর্যায়ে সংবাদপত্র তথা সংবাদমাধ্যমের স্বাধীনতা দিবসটি হলসংবাদমাধ্যমের মুক্ত ও সাবলীল মতপ্রকাশের স্বাধীনতার প্রতি আমাদের সতত সমর্থনেরকথা পুনরুচ্চারণের দিন। কারণ এই স্বাধীনতাই হল যেকোন গণতান্ত্রিক ব্যবস্হার একগুরুত্বপূর্ণ শর্ত। বর্তমান যুগে এবংবর্তমান কালে যোগাযোগের একটি সক্রিয় মাধ্যম হয়ে উঠেছে সোশ্যাল মিডিয়া।সংবাদমাধ্যমের স্বাধীনতাকে আরও জোরদার করে তোলার ক্ষেত্রেও তা এক বিশেষ ভূমিকাগ্রহণ করেছে। ” /…
প্রধানমন্ত্রীসকাশে পিপিআই প্রতিনিধিবৃন্দ  :  ভারতের অর্থনৈতিক অগ্রগতির ভূয়সী প্রশংসা করলেন তাঁরা

প্যাসিফিকপেনশন অ্যান্ড ইনভেস্টমেন্ট (পিপিআই) সংস্থার প্রেসিডেন্ট মিঃ লিওনেল সি জনসন-এরনেতৃত্বে এক প্রতিনিধিদল সোমবার এখানে সাক্ষাৎ করেন প্রধানমন্ত্রী শ্রী নরেন্দ্রমোদীর সঙ্গে। প্রধানমন্ত্রীরসঙ্গে আলোচনাকালে ভারতে অর্থনৈতিক সংস্কারের অগ্রগতির বিশেষ প্রশংসা করেনপিপিআই-এর প্রতিনিধিরা। সেইসঙ্গে, এ দেশে বিকাশের সম্ভাবনা যে যথেষ্ট উজ্জ্বলসেকথাও তাঁরা বিশেষ জোরের সঙ্গে ব্যক্ত করেন। প্রত্যক্ষ বিদেশি বিনিয়োগ এবং পণ্য ওপরিষেবা কর সহ ভারতীয় অর্থনীতির বিভিন্ন দিক নিয়ে তাঁরা এদিন আলোচনা করেন শ্রীনরেন্দ্র মোদীর সঙ্গে। প্রধানমন্ত্রীভারতের বিনিয়োগ সম্ভাবনার ক্ষেত্রগুলি সম্পর্কে তাঁদের অবহিত করেন। বাণিজ্যিককাজকর্ম সহজতর করে তোলার লক্ষ্যে সাম্প্রতিককালে গৃহীত সংস্কার উদ্যোগ এবং বিভিন্নপদক্ষেপের বিষয়গুলিও তিনি আলোচনাকালে তুলে ধরেন প্রতিনিধিদের কাছে। শ্রী মোদীবলেন, ভারতীয় জনসাধারণের ক্রমবর্ধমান আশা-আকাঙ্ক্ষা এবং দেশের বলিষ্ঠ অর্থনৈতিকভিত্তি বিনিয়োগের ক্ষেত্রে এক বিশেষ সুযোগ সৃষ্টি করেছে। বিশেষ করে,পুনর্নবীকরণযোগ্য জ্বালানি এবং জৈব কৃষি পদ্ধতি ক্ষেত্রে বিনিয়োগের সম্ভাবনা যেপ্রচুর একথাও তিনি উল্লেখ করেন তাঁদের কাছে। একটি ট্রাস্ট হিসেবে বিনিয়োগের জন্যপিপিআই-এর অর্থভাণ্ডার যে যথেষ্ট মজবুত ও শক্তিশালী – এই প্রসঙ্গের অবতারণা করেপিপিআই-এর ভূমিকার বিশেষ প্রশংসা করেন তিনি। এইভাবে ট্রাস্ট গঠন করার মাধ্যমেআর্থিক সহযোগিতা প্রসারের ধারণা ভারত যে ভালোভাবেই উপলব্ধি করেছে একথাও তিনি বলেনতাঁদের। প্রধানমন্ত্রীর মতে, এ বিষয়ে যথেষ্ট চিন্তাভাবনা করেছিলেন মহাত্মাগান্ধীও।
প্রযুক্তির মাধ্যমে ভারত-ডেনমার্ক দ্বিপাক্ষিক শীর্ষ সম্মেলনে প্রধানমন্ত্রীর উদ্বোধনী মন্তব্য

নয়াদিল্লি, ২৮ সেপ্টেম্বর, ২০২০ নমস্কার মহামান্যবর ! এই ভার্চ্যুয়াল শীর্ষ সম্মেলনের মাধ্যমে আপনার সঙ্গে কথা বলার সুযোগ পেয়েছি। এজন্য আমি অত্যন্ত আনন্দিত। সবার আগে ডেনমার্কে কোভিড-১৯-এর ফলে যে ক্ষয়ক্ষতি হয়েছে তার জন্য সমবেদনা জানাই। এই সঙ্কটের প্রতিরোধে আপনার কুশল নেতৃত্বকে অভিনন্দন জানাই। সমস্ত ব্যস্ততার মধ্যেও আপনি এই দ্বিপাক্ষিক বার্তালাপের জন্য যে সময় বের করেছেন তা আমাদের পারস্পরিক সম্পর্কের প্রতি আপনার বিশেষ গুরুত্ব ও দায়বদ্ধতার নির্দশন। সম্প্রতি আপনার শুভ বিবাহ হয়েছে। সেজন্য আমি আপনাকে মঙ্গলময় শুভকামনা জানাই আর আশা করি কোভিড-১৯ উদ্ভূত পরিস্থিতি থেকে উত্তরণের পর শীঘ্রই আপনাদের সপরিবারে ভারতে স্বাগত জানানোর সৌভাগ্য আমাদের হবে। আমার বিশ্বাস, আপনার কন্যা ইদা অবশ্যই আরেকবার ভারতে আসতে চাইবে। কয়েক মাস আগে আপনার সঙ্গে ফোনে অনেক ইতিবাচক আলাপ-আলোচনা হয়েছে। আমরা অনেক ক্ষেত্রে ভারত এবং ডেনমার্কের মধ্যে সহযোগিতা বৃদ্ধি নিয়ে আলোচনা করেছি। এটা অত্যন্ত আনন্দের বিষয় যে আমরা এই ভার্চ্যুয়াল শীর্ষ সম্মেলনের মাধ্যমে সেই ইচ্ছাগুলিকে নতুন দিশা এবং গতি প্রদান করছি। ডেনমার্ক ২০০৯ সাল থেকে যখন আমি গুজরাটের মুখ্যমন্ত্রী ছিলাম, তখন থেকে প্রতি বছর নিয়মিত 'ভাইব্র্যান্ট গুজরাট সামিট'-এ অংশগ্রহণ করছে। সেজন্য ডেনমার্কের প্রতি আমার বিশেষ ভালোবাসা রয়েছে। আমি দ্বিতীয় 'ইন্ডিয়া-নার্ডিক শীর্ষ সম্মেলন' আয়োজন করার ব্যাপারে আপনার প্রস্তাবের জন্য কৃতজ্ঞ। পরিস্থিতি উন্নত হলে ডেনমার্কে গিয়ে আপনার সঙ্গে সাক্ষাতে কথাবার্তা বলতে পারলে সেটা সৌভাগ্যের বিষয় হবে। মহামান্যবর, বিগত কয়েক মাসের ঘটনাগুলি এটা স্পষ্ট করে দিয়েছে যে আমাদের মতো সম-মনোভাবাপন্ন দেশগুলি, যারা একটি নীতি-ভিত্তিক, স্বচ্ছ, মানবিক এবং গণতান্ত্রিক মূল্যবোধ সম্পন্ন ব্যবস্থা গড়ে তুলতে পেরেছে, তাদের সবার একসাথে মিলে-মিশে কাজ করার প্রয়োজনীয়তা রয়েছে। ভ্যাক্সিন তৈরির ক্ষেত্রেও সম-মনোভাবাপন্ন দেশগুলির মধ্যে মেলবন্ধনের মাধ্যমে এই বিশ্বব্যাপী মহামারী প্রতিরোধে সহায়ক হবে। এই মহামারীর সময় ভারতের ঔষধ উৎপাদন ক্ষমতা গোটা বিশ্বের জন্য উপযোগী প্রমাণিত হয়েছে। আমরা এই প্রচেষ্টা ভ্যাক্সিন আবিষ্কারের ক্ষেত্রেও চালিয়ে যাচ্ছি। আমাদের আত্মনির্ভর ভারত অভিযানের মাধ্যমে আমরা এই চেষ্টা চালিয়ে যাচ্ছি যাতে প্রধান আর্থিক ক্ষেত্রগুলিতে ভারতের ক্ষমতা বৃদ্ধি পায়, আর এই ক্ষমতা বিশ্ববাসীর কাজে লাগে। এই অভিযানের মাধ্যমে আমরা সর্বক্ষেত্রের সংস্কারে জোর দিয়েছি। নীতি প্রণয়ন এবং কর সংস্কারের মাধ্যমে ভারতে কর্মরত কোম্পানিগুলি লাভবান হবে। অন্যান্য ক্ষেত্রেও সংস্কার প্রক্রিয়া নিরন্তর জারি রয়েছে। সম্প্রতি কৃষি এবং শ্রম ক্ষেত্রে গুরুত্বপূর্ণ সংস্কার করা হয়েছে। মহামান্যবর, কোভিড-১৯ দেখিয়েছে যে আন্তর্জাতিক সরবরাহ শৃঙ্খলের যে কোনও একটি উৎসের ওপর অত্যধিক নির্ভরশীল থাকা ঝুঁকির কারণ হতে পারে। আমরা জাপান এবং অস্ট্রেলিয়ার সঙ্গে মিলে সরবরাহ শৃঙ্খল বৈচিত্র্যকরণ এবং স্বাভাবিক অবস্থায় প্রত্যাবর্তনের কাজ করছি। অন্যান্য সম-মনোভাবাপন্ন দেশও এই প্রচেষ্টায় সামিল হতে পারে। এই প্রেক্ষিতে আমার মনে হয় যে আমাদের ভার্চ্যুয়াল শীর্ষ সম্মেলন শুধু ভারত-ডেনমার্ক পারস্পরিক সম্পর্কের ক্ষেত্রে উপযোগী হয়ে উঠবে না, আন্তর্জাতিক চ্যালেঞ্জগুলির বিরুদ্ধেও একটি মিলিত দৃষ্টিকোণ গড়ে তোলার ক্ষেত্রেও সাহায্য করবে। আরেকবার মহামান্যবর, আজকের শীর্ষ সম্মেলনে আপনার মূল্যবান সময় দেওয়ার জন্য অনেক অনেক ধন্যবাদ। এখন আমি আপনাকে আপনার উদ্বোধনী মন্তব্য পেশ করার জন্য আমন্ত্রণ জানাতে চাই।
ভারত ও পর্তুগালের মধ্যে পুর্নব্যবহাযোগ্য শক্তি সম্পর্কে স্বাক্ষরিত সমঝোতায় কেন্দ্রীয় মন্ত্রিসভার অনুমোদন

ভারত ও পর্তুগালের মধ্যেপুর্নব্যবহাযোগ্য শক্তি সম্পর্কে সমঝোতায় প্রধানমন্ত্রী শ্রী নরেন্দ্র মোদীরপৌরহিত্যে কেন্দ্রীয় মন্ত্রিসভার বৈঠকে স্বাক্ষরোত্তর অনুমোদন প্রদত্ত হল। নতুনদিল্লিতে চলতি বছরের ৬ জানুয়ারী এই সমঝোতা স্বাক্ষরিত হয়। দু ’ দেশের মধ্যে দ্বিপাক্ষিক সহযোগিতা জোরদার করতেসাহায্য করবে এই সমঝোতা কেননা এর মাধ্যমে দু ’ দেশের মধ্যে বৈজ্ঞানিক প্রতিষ্ঠান, গবেষণা প্রতিষ্ঠান,বিশ্ববিদ্যালয় প্রভৃতি প্রতিষ্ঠান থেকে প্রয়োজনীয় ব্যক্তিদের নিয়ে যৌথ কর্মীগোষ্ঠীগঠন করার ব্যবস্হা রয়েছে। /…